Ł'artista el xe sta aclamà da tuta Eoropa come el major esponente del Neoclasicismo. Rinegando ła tradision pitorica del Baroco e del Rococò, atraverso ło studio de ł'antico e de Raffaello, el ga creà conposision de nobiłe senplicità, co cołuri ciari e briłanti. El ga studià a Dresda soto la diresion de so pare Ismael, pitor ofixial de ła corte sitadina e artista speciałisà inte ła miniatura e inte i smalti. A xe sta proprio so pàre a portare a Roma, dal 1741 al 1744, el xovane Anton Raphael. Qui el puteo el ga łaorà soto ła guida de Marco Benefial e el ga studià łe statue antiche del Belvedere, łe de Raffaello e ła pitura clasicista del '600. De sta esperienzaa a sopravive scarse testimonianse, tra łe cuałi el dixegno , conservà al British Museum de Łondra, derivà da on'incixion de Carlo Maratta.